OŠ POSAVSKI BREGI

SAVSKA 70

**ELEMENTI I MJERILA PRAĆENJA, PROVJERAVANJA I OCJENJIVANJA UČENIKA U NASTAVI VJERONAUKA:**

*ELEMENTI PROVJERAVANJA I OCJENJIVANJA*:

* *ZNANJE*
* *ZALAGANJE*
* *STVARALAČKO IZRAŽAVANJE*
* *KULTURA MEĐUSOBNE KOMUNIKACIJE*

ZNANJE: poznavanje činjenica i programskih sadržaja na spoznajno-informacijskoj, doživljajno- iskustvenoj i djelatno- iskustvenoj razini.

ZALAGANJE: interes, motiviranost, marljivost, (samo) inicijativnost, aktivnost, zauzetost i angažman učenika na vjeronaučnoj nastavi i u različitim oblicima kršćanskoga djelovanja

STVARALAČKO IZRAŽAVANJE: usmeno, literarno, likovno, glazbeno, scensko,... izražavanje učenika; posebnu pozornost potrebno je posvetiti vrednovanju individualne posebnosti pojedinog učenika.

KULTURA MEĐUSOBNE KOMUNIKACIJE: odnos učenika prema vjeroučitelju i ostalim učiteljima, prema svim ostalim sudionicima vjeronaučne nastave i zaposlenicima i posjetiteljima škole; kultura koja uključuje pažnju i poštovanje u međusobnim odnosima te autentičnost, sloboda i kreativnost u iskazivanju vlastite osobnosti.

|  |  |  |  |  |  |
| --- | --- | --- | --- | --- | --- |
|  | ODLIČAN (5) | VRLO DOBAR (4) | DOBAR (3) | DOVOLJAN (2) | NEDOVOLJAN (1) |
| ZNANJE | -potpuno usvojene teme i sadržaji propisani PiP - učenik u velikoj mjeri samostalno opisuje, povezuje, objašnjava uzročno- posljedične veze, logično zaključuje, kritički se odnosi i lijepo se izražava;- stvaralački primjenjuje usvojene ključne pojmove  | - ključni pojmovi su dosta dobro usvojeni, zna primijeniti usvojeno znanje i posadašnjiti Božju poruku uz malu pomoć vjeroučitelja- dobro se snalazi u opširnosti sadržaja i gradivo oprimjerava- cjelovito shvaća gradivo | - potpuno i točno prepoznaje ključne pojmove, interpretira gradivo uz navođenje pitanjima, shvaća sadržaje- razumije temeljne probleme i zakonitosti, izvodi zaključke, povezuje i tumači uz pomoć vjeroučitelja | - reproducira gradivo uz shvaćanje elementarnih činjenica i pojmova- samostalno rješava jednostavnije probleme te shvaća zaključke uz pomoć vjeroučitelja i drugih sudionika vjeronaučne nastave- učenik je samo djelomice usvojio ključne pojmove | - ne uspijeva prepoznati i razlikovati elementarne informacije gradiva niti uz pomoć vjeroučitelja i ostalih sudionika vjeronaučne nastave- ne prati, ne reproducira i nije u stanju primijeniti obrađene teme i sadržaje |
| ZALAGANJE | -učenik/ca pokazuje veliku motivaciju i pažljiv/a je-Aktivno i zauzeto sudjeluje u nastavnom procesu i samostalno formulira zaključke, odgovore i aktivnosti vezane uz rad- potiče druge i pomaže im- redovito donosi potreban pribor za rad, redovito piše domaće uratke,...- uredan, točan,... | - učenik/ca je, uz malo usmjerenje vjeroučitelja, aktivan na nastavi i pažljivo prati nastavni proces- temeljit/ta je i uporan/ na u promišljanju težih problema- dosta aktivno sudjeluje u raznim aktivnostima i sve obveze se trudi završiti na vrijeme- uglavnom redovito donosi potreban pribor za rad, piše domaće uratke,... | -učenik/ca uglavnom zainteresirano prati nastavni proces i u njega se uključuje uglavnom na zahtjev vjeroučitelja- njegova/njezina aktivnost u nastavnome procesu je povremena - samo ponekad nudi rješenja i odgovore i potreban mu /joj je poticaj drugih- potreban poticaj za redovito donošenje potrebnog pribora za rad, domaći uratci su neredoviti,...- nije mu/joj puno stalo do urednosti, preglednosti,... | - učenik/ ca je djelomično aktivan/na te ga je nužno dodatno poticati i motivirati- prihvaća pomoć, ali je sam/sama ne traži- radije pasivno sjedi ili je njegov/njezin interes usmjeren na druge sadržaje, nevezane uz vjeronaučnu građu i aktivnosti- uglavnom nije spreman/spremna na suradnju tijekom nastavnog procesa- potrebni veliki poticaji da bi napisao/ la domaći uradak, pribor za rad uglavnom ne donosi,...- uglavnom neuredni i nepregledni uratci... | - učenik/ ca je najčešće odsutan duhom i ne prati nastavu niti nakon višestrukih molbi vjeroučitelja- često svjesno ometa rad vjeroučitelja i ostalih sudionika u nastavnome procesu- odbija suradnju čak i onda kada je ljubazno zamoljen nekoliko puta da surađuje i prati aktivnosti na satu- domaće uratke ne donosi, bilješke su prepisane, neuredne i nepregledne- nizak stupanj odgovornosti spram rada i učenja |
| STVARALAČKO IZRAŽAVANJE | - učenik/ca ima izuzetno razvijene sposobnosti stvaralačkog izražavanja- njegovi/ njezini literarni, likovni, glazbeni, scenski uratci su na zavidnoj razini- pokazuje samostalnost u izražavanju novih pojava unutar obrađenog sadržaja- izrazita kreativnost i maštovitost u oblikovanju Božje poruke | - učenik/ ca ima razvijene sposobnosti stvaralačkog izražavanja i često ih uspješno primjenjuje u radu- na vjeroučiteljev se poticaj prepušta kreativnom stvaranju- dobro uočava i otkriva nove situacije unutar obrađenog sadržaja uz manju pomoć vjeroučitelja | - učenik/ ca uglavnom ima razvijene sposobnosti stvaralačkog izražavanja na prosječnoj razini- nerado se prepušta kreativnom radu i kada se prepusti, rezultat toga rada je uglavnom nepotpun i brzoplet- nove situacije unutar obrađenog gradiva može interpretirati tek uz pomoć vjeroučitelja | - učenik/ ca ima samo djelomično razvijene sposobnosti stvaralačkog izražavanja- pokazuje slabo zanimanje za takav način rada, ne trudi se dovoljno i potreban je čest poticaj- djelomice razvijene sposobnosti govorenja, slušanja i uspoređivanja- vrlo teško i uz pomoć vjeroučitelja može interpretirati biblijski ili bilo koji drugi sadržaj | - učenik/ ca je nemaštovit i uopće nezainteresiran za bilo koji oblik stvaralačkog izražavanja- često odbija pomoć vjeroučitelja i drugih sudionika nastavnog procesa- nema razvijene sposobnosti uspoređivanja, razlikovanja- odbija i uz pomoć vjeroučitelja uz interpretirati biblijski ili bilo koji drugi sadržaj |
| KULTURA MEĐUSOBNE KOMUNIKACIJE | - učenik/ ca je naučeno gradivo u potpunosti integrirao/la u svoju osobnost- ponašanjem prati svoj usmeni izričaj- izvrsna suradnja sa vjeroučiteljem i ostalim sudionicima nastavnog procesa- poštuje i pokazuje visok stupanj uljuđenog odnosa prema drugim učiteljima, učenicima, zaposlenicima i posjetiteljima škole | - učenik/ ca svoje govorne poruke uglavnom spretno oblikuje- dosta dobra suradnja sa vjeroučiteljem i ostalim sudionicima nastavnog procesa- primjereno se izražava i pokazuje visok stupanj uljuđenosti prema drugima, vrlo rijetko ga/ ju je potrebno korigirati | - komuniciranje i ophođenje učenika/ce prema vjeroučitelju, ostalim učiteljima i učenicima te zaposlenicima škole je prosječno- na česti poticaj učenik je spreman na pozitivne promjene u svojem ponašanju i izričaju- suradnja je samo povremena- potrebne česte korekcije u uljuđenom ponašanju i izražavanju | - u komuniciranju i ophođenju učenika/ ce pojavljuju se elementi koji nisu u duhu usvojenog, integriranog znanja- teško prihvaća poticaj- gotovo uopće ne ostvaruje suradnju u nastavnome procesu- potrebne vrlo česte korekcije i poticaji na primjerenu i uljuđenu komunikaciju | - učenik/ ca u komuniciranju i ophođenju neizostavno koristi elemente koji nisu u duhu predmeta katolički vjeronauk-ne pomaže niti vjeroučiteljev poticaj, kao niti poticaj drugih učitelja- suradnju gotovo da i ne ostvaruje- vrlo često ometa međusobnu komunikaciju upadicama i neprimjerenim izrazima- potrebne stalne korekcije |
|  |  |  |  |  |  |

Kod pisanih provjera znanja u nastavi vjeronauka, ocjena komponente *znanje* utvrđuje se prema navedenom kriteriju ocjenjivanja:

|  |  |  |  |  |
| --- | --- | --- | --- | --- |
| **Nedovoljan (1)** | **Dovoljan (2)** | **Dobar (3)** | **Vrlo dobar (4)** | **Odličan (5)** |
| 0% do 45% | 46% do 59% | 60% do 74% | 75% do 89% | 90% do 100% |

 Ivančica Marković, prof.